A4-0080/97

Ψήφισμα σχετικά με τις κατευθυντήριες γραμμές της δημοσιονομικής διαδικασίας για το 1998 - Τμήμα ΙΙΙ - Επιτροπή.

Το Ευρωπαϊκό Κοινοβούλιο,

- έχοντας υπόψη τις πρόσφατες δημοσιονομικές προοπτικές που εγκρίθηκαν ως τμήμα της Διοργανικής Συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμου, καθώς και τη σχετική απόφαση ((ΕΕ C 395 της 31.12.1994, σελ. 1)),

- έχοντας υπόψη το ανώτατο όριο των ιδίων πόρων της ΕΕ που ορίσθηκε στη Διάσκεψη Κορυφής του Εδιμβούργου το Δεκέμβριο του 1992,

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1995 ((ΕΕ C 340 της 12.11.1996)),

- έχοντας υπόψη την έκθεση της Επιτροπής Προϋπολογισμών, και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0080/97),

Α. λαμβάνοντας υπόψη την υποχρέωση όλων των θεσμικών οργάνων να χρησιμοποιούν τις κοινοτικές πιστώσεις κατά τρόπο αποτελεσματικό, αποδοτικό και διαφανή,

Β. έχοντας υπόψη ότι οι δράσεις της πολιτικής πληροφόρησης πρέπει να καλύπτονται με επαρκείς πιστώσεις και να εκτελούνται αποτελεσματικά από κοινού από τις υπηρεσίες της Επιτροπής και του Κοινοβουλίου,

Γ. έχοντας υπόψη ότι το σχέδιο προϋπολογισμού για το οικονομικό έτος 1998 πρέπει να εξετασθεί σε συνάρτηση με τα αποτελέσματα της Διακυβερνητικής Διάσκεψης που θα πραγματοποιηθεί στο Άμστερνταμ τον Ιούνιο του 1997 και για το λόγο αυτό πρέπει να προβλεφθούν επαρκή περιθώρια στους επιμέρους τίτλους,

Γενικές παρατηρήσεις

1. επαναλαμβάνει την πρόθεσή του να εγκρίνει ένα σχέδιο προϋπολογισμού για το οικονομικό έτος 1998 το οποίο θα αντικατοπτρίζει περισσότερο τις ανάγκες των πολιτών, ιδιαίτερα την βασική ανάγκη για ανάπτυξη της απασχόλησης υπό όρους οικονομικής και νομισματικής σταθερότητας, καθώς και να υποστηρίξει τα κράτη μέλη στις προσπάθειές τους να ανταποκριθούν στα κριτήρια σύγκλισης που ορίζει η Συνθήκη του Μάαστριχτ για την ολοκλήρωση της Οικονομικής και Νομισματικής Ένωσης[semigr ]και για την επίτευξη οικονομικής και κοινωνικής συνοχής[semigr ]

2. ζητεί τη διατήρηση των πολλαπλασιαστικών σχεδίων που έχουν πραγματική κοινοτική προστιθέμενη αξία[semigr ] αναμένει την πρόταση της Επιτροπής να αναθεωρήσει ή να διαγράψει ορισμένες δράσεις ώστε να αποφευχθούν επικαλύψεις και να τονισθούν οι προτεραιότητες της Ένωσης[semigr ] θεωρεί ότι η προσέγγιση αυτή, βοηθούμενη από μία εμπεριστατωμένη πολιτική και οικονομική ανάλυση των προγραμμάτων και δραστηριοτήτων που απαιτούν κοινοτική χρηματοδότηση, θα επιτρέψει την ανάπτυξη ευρωπαϊκών πολιτικών[semigr ]

3. θεωρεί ως μη ρεαλιστική τη θέση του Συμβουλίου σχετικά με το μέγεθος του προϋπολογισμού του 1998,αλλα θα μπορούσε να συμφωνήσει για τον καθορισμό ενός γενικού λογικού δείκτη αύξησής του, υπό την προϋπόθεση ότι το Συμβούλιο

α) είναι διατεθειμένο να επιλύσει τα υφιστάμενα ακόμη στις σχέσεις Συμβουλίου-Κοινοβουλίου προβλήματα, όπως είναι:

- η επιφύλαξη έναντι των κατευθυντηρίων γραμμών στο γεωργικό τομέα

- το πρόβλημα της νομικής βάσης

- οι θεσμικές πτυχές των κονδυλίων στο πλαίσιο του δεύτερου και του τρίτου πυλώνα

- η ταξινόμηση των δαπανών, κατά τρόπο αποδεκτό από το Κοινοβούλιο[semigr ]

β) θα εξεύρει, στο πλαίσιο της ΔΔ, αποδεκτή λύση για τα αιτήματα του Κοινοβουλίου που αφορούν τις δημοσιονομικές διατάξεις των Συνθηκών χωρίς να μειωθούν οι ισχύουσες δημοσιονομικές εξουσίες του Κοινοβουλίου[semigr ]

γ) διατηρεί τις δεσμεύσεις που προβλέπονται στο άρθρο 12 του Κανονισμού- Πλαισίου των Διαρθρωτικών Ταμείων[semigr ]

4. αναμένει εφεξής από το Συμβούλιο την καθιέρωση ενός πραγματικού διαλόγου με το Ευρωπαϊκό Κοινοβούλιο, διαλόγου ο οποίος δεν συγκεκριμενοποιήθηκε κατά τη δημοσιονομική διαδικασία του 1997, και ζητεί από το Συμβούλιο ECOFIN να εξετάσει τις κατευθυντήριες γραμμές για τον προϋπολογισμό 1998 και να διαδραματίσει σημαντικότερο ρόλο στις προσεχείς διαδικασίες προϋπολογισμού[semigr ]

5. υποστηρίζει ότι στον προϋπολογισμό για το οικονομικό έτος 1998, ο οποίος πρέπει να προωθεί τη δημοσιονομική διαφάνεια και τη διοικητική αποτελεσματικότητα (SEM 2000), πρέπει να λαμβάνονται ιδιαιτέρως υπόψη οι ακόλουθες προτεραιότητες:

α) καταπολέμηση της ανεργίας και ενίσχυση της κοινωνικής διάστασης και συνοχής[semigr ]

β) ανάπτυξη του παραγωγικού δυναμικού των ΜΜΕ για τη δημιουργία βιώσιμων θέσεων απασχόλησης[semigr ]

γ) έναρξη της διαδικασίας για την προετοιμασία της διεύρυνσης[semigr ]

δ) ενθάρρυνση προγραμμάτων για τη νεολαία, καθώς και εκπαιδευτικών και πολιτιστικών προγραμμάτων

6. υπενθυμίζει στην Επιτροπή ότι οι συστάσεις της Εξεταστικής Επιτροπής του Ευρωπαϊκού Κοινοβουλίου για την Σπογγώδη Εγκεφαλοπάθεια των βοοειδών και της εξεταστικής επιτροπής για την κοινοτική διαμετακόμιση πρέπει να έχουν και δημοσιονομικό αντίκρυσμα στον προϋπολογισμό του 1998[semigr ]

7. τονίζει ότι η συνέχιση της χρηματοδότησης ενεργειών που στερούνται νομικής βάσης προς το παρόν ή η διαδικασία έγκρισής τους εκκρεμεί στο Συμβούλιο καθώς και η ανάληψη νέων σημαντικών ενεργειών με τη συναίνεση των δύο σκελών της αρχής του προϋπολογισμού καθιστά απαραίτητη την ύπαρξη συμφωνίας για τις νομικές βάσεις[semigr ]

8. υπενθυμίζει, λαμβάνοντας υπόψη την απόφαση του Ευρωπαϊκού Δικαστηρίου (Υπόθεση αριθ. 41/95) και τη συμφωνία της 21ης Δεκεμβρίου 1995, ότι το Κοινοβούλιο και το Συμβούλιο πρέπει να καταλήγουν σε υλοποιήσιμη συμφωνία σχετικά με το θέμα της ταξινόμησης κάθε έτος[semigr ] είναι πεπεισμένο ότι η ad hoc διαδικασία αποτελεί το κατάλληλο πλαίσιο για την επίτευξη μιας τέτοιας συμφωνίας, αν και πιστεύει ότι η εξεύρεση πραγματικής λύσης για τα προβλήματα ταξινόμησης μπορεί να επιτευχθεί μόνο μετά την γενική αναθεώρηση των συνθηκών με την επίτευξη νέας θεσμικής ισορροπίας και με την ενεργότερη συμμετοχή του Κοινοβουλίου στη νομοθετική διαδικασία[semigr ]

9. καλεί την Επιτροπή να υποβάλει συγκεντρωτική έκθεση σχετικά με τις δράσεις που ανελήφθησαν για την κατάρτιση φιλοπεριβαλλοντικού προϋπολογισμού («greening»), όπως καθορίσθηκε στο πλαίσιο των προϋπολογισμών 1996 και 1997, και τούτο τόσο σε επιχειρησιακό επίπεδο όσο και σε επίπεδο προσωπικού[semigr ]

Κατηγορία 1 - Γεωργία

10. όσον αφορά την ad hoc διαδικασία, ζητεί την βελτίωση της συνεργασίας με το Συμβούλιο και την Επιτροπή, καθώς και την προώθηση της συνεργασίας εντός του Ευρωπαϊκού Κοινοβουλίου, με στόχο να εγκριθεί ο προϋπολογισμός τον Δεκέμβριο επί τη βάσει των πρόσφατων προβλέψεων και να μειωθούν στο ελάχιστο δυνατό οι τροποποιήσεις κατά τη διάρκεια του οικονομικού έτους[semigr ]

11. θεωρεί ουσιώδες να διατηρηθεί η εισοδηματική ενίσχυση σύμφωνα με την προβλεπόμενη από την αναμόρφωση της ΚΓΠ του 1992 διάταξη[semigr ] στην αντίθετη περίπτωση δύναται να αμφισβητηθεί η αξιοπιστία της πολιτικής αυτής που αποσκοπεί να εξασφαλίσει ένα τη βιωσιμότητα του κόσμου της υπαίθρου[semigr ]

12. εάν το Συμβούλιο επιθυμεί να έχει προϋπολογισμό λιτότητας και για το 1998, θεωρεί ότι είναι ουσιαστικής σημασίας η εξοικονόμηση πόρων να μην γίνεται μόνο με βελτιωμένες προβλέψεις, αλλά και με την τροποποίηση των κανονισμών, επομένως με τον αποτελεσματικότερο έλεγχο των δαπανών[semigr ]επισημαίνει ότι η δέσμη γεωργικών τιμών και η στήριξη του εισοδήματος έχουν σημαντικές δημοσιονομικές συνέπειες[semigr ] υπενθυμίζει στη Επιτροπή και το Συμβούλιο ότι πρέπει να γίνονται σεβαστές οι πιστώσεις όπως ψηφίστηκαν στον προϋπολογισμό και καλεί την Επιτροπή να λάβει τα απαιτούμενα μέτρα σύμφωνα με την απόφαση του Συμβουλίου της 31ης Οκτωβρίου 1994 σχετικά με τη δημοσιονομική πειθαρχία ((ΕΕ L 293 της 12.11.94, σελ. 14))[semigr ]

13. καλεί την Επιτροπή να περιλάβει περισσότερες φιλοπεριβαλλοντικές απαιτήσεις στην ΚΓΠ για την επίτευξη φιλοπεριβαλλοντικής γεωργίας (Greening)[semigr ]

Κατηγορία 2 - Διαρθρωτικές δράσεις

14. διαπιστώνει ότι οι δημοσιονομικές προοπτικές για την κατηγορία 2 προβλέπουν για το 1998 δεσμευτική αύξηση των υποχρεώσεων της τάξεως του 8%[semigr ] θεωρεί ότι τα διαρθρωτικά ταμεία συμβάλλουν σημαντικά στην ενίσχυση της οικονομίας των δικαιούχων περιοχών και ότι το Ταμείο Συνοχής βοηθεί τα δικαιούχα κράτη μέλη να εκπληρώσουν τα κριτήρια του Μάαστριχτ[semigr ]

15. επιβεβαιώνει την αναγκαιότητα συνέχισης της διαρθρωτικής πολιτικής, όπως ορίστηκε στο Ευρωπαϊκό Συμβούλιο του Εδιμβούργου, εκφράζει όμως την ανησυχία του για το ποσοστό εκτέλεσης των πληρωμών σε σύγκριση με τις υποχρεώσεις στην εν λόγω κατηγορία και ζητεί από την Επιτροπή, ενόψει της προβλεπόμενης επανεξέτασης των κανονισμών για τα διαρθρωτικά ταμεία πριν από τις 31.12.1999, να προβεί σε εμπεριστατωμένη μελέτη και να υποβάλει προτάσεις που να συμβάλουν στον εξορθολογισμό και την αύξηση της αποτελεσματικότητάς τους[semigr ]

16. καλεί την Επιτροπή να ενισχύσει το ρόλο του ΕΓΤΠΕ -Τμήμα Προσανατολισμού (B2-180) στην εν λόγω διαδικασία τηρώντας τις ευρωπαϊκές περιβαλλοντικές προδιαγραφές και η έγκριση των δαπανών να γίνεται με βάση τις επιπτώσεις στο περιβάλλον[semigr ]

Κατηγορία 3 - Εσωτερικές πολιτικές

17. καλεί την Επιτροπή και το Συμβούλιο να προωθήσουν πολιτιστικά προγράμματα και δράσεις εκπαίδευσης και επαγγελματικής κατάρτισης σε ευρωπαϊκό επίπεδο[semigr ] αναγνωρίζει ότι πρέπει να αναπτυχθούν δράσεις για τους νέους, ιδιαίτερα στο πλαίσιο ενδιαφερόντων προγραμμάτων, που έχουν εγκριθεί βάσει της διαδικασίας της συναπόφασης[semigr ] επιδοκιμάζει την πρόσφατη πρόταση της Επιτροπής για τη δημιουργία ευρωπαϊκής εθελοντικής υπηρεσίας μετά τη διετή πιλοτική φάση που άρχισε κατά τη δημοσιονομική διαδικασία για το οικονομικό έτος 1996[semigr ]

18. υποστηρίζει ότι η νέα πολιτική πληροφόρησης που ζήτησε το Κοινοβούλιο αρχίζει να αποδίδει καρπούς με το έργο των οργανωτικών επιτροπών[semigr ] καλεί την Επιτροπή να συνεχίσει αυτή τη μορφή διοργανικής συνεργασίας, όχι μόνο για τις εκστρατείες πληροφόρησης, αλλά και για τις γενικές δράσεις πληροφόρησης[semigr ] ωστόσο, θεωρεί ότι πρέπει να επιτελεσθεί πρόοδος μέσω της διοργανικής συνεργασίας ώστε να επιτευχθεί ο στόχος μιας ενιαίας και συναφούς πολιτικής πληροφόρησης των ευρωπαϊκών θεσμικών οργάνων σε όλα τα κράτη μέλη[semigr ]

19. εξακολουθεί να απορρίπτει την αρνητική προσέγγιση του Συμβουλίου στον τομέα της κοινωνικής πολιτικής[semigr ] είναι αποφασισμένο να χρηματοδοτήσει προπαρασκευαστικές δράσεις ή πιλοτικά προγράμματα τα οποία αφορούν τον κοινωνικό αποκλεισμό, τους ηλικιωμένους, τα άτομα με ειδικές ανάγκες και την οικογένεια και να ενθαρρύνει τις ευκαιρίες επανένταξης στο κοινωνικό σύνολο[semigr ] ζητεί να εξευρεθεί λύση ώστε να διασφαλισθούν οι δραστηριότητες και τα δίκτυα των ΜΚΟ που δρουν σε ευρωπαϊκό επίπεδο[semigr ]

20. επισημαίνει ότι κατά τα προηγούμενα οικονομικά έτη οι πιστώσεις για κοινωνικές δράσεις, περιλαμβανομένων και των δράσεων για την εξασφάλιση ίσων ευκαιριών, δεν ανταποκρίνονταν στην δέσμευση που είχε αναλάβει η Ένωση για την καταπολέμηση της ανεργίας[semigr ] ως εκ τούτου, καλεί την Επιτροπή να αναπτύξει το πιλοτικό πρόγραμμα για την προώθηση της απασχόλησης μέσω του «τρίτου συστήματος» που εγκρίθηκε στο πλαίσιο του προϋπολογισμού για το 1997[semigr ]

21. τονίζει ότι ο ευρωπαϊκός προϋπολογισμός πρέπει να ανταποκρίνεται στις νέες ανάγκες των Ευρωπαίων πολιτών και να προωθεί στην πράξη τη δημιουργία θέσεων απασχόλησης τόσο άμεσα, όσο και με την υποστήριξη των ΜΜΕ[semigr ] υποστηρίζει ότι πρέπει να συντονισθεί καλύτερα η ευρωπαϊκή πολιτική στον τομέα των ΜΜΕ, εντός των υπηρεσιών της Επιτροπής, προκειμένου να καταστεί αποτελεσματικότερη[semigr ]

22. καλεί την Επιτροπή να ελέγξει εάν όλες οι υπηρεσίες έχουν λάβει τα απαραίτητα μέτρα για την εφαρμογή των τροποποιήσεων που ορίζονται στην έκθεση σχετικά με την εναρμόνιση των δημοσιονομικών κανονισμών, σύμφωνα με τις απαιτήσεις του άρθρου 142 του δημοσιονομικού κανονισμού, και ζητεί από την Επιτροπή να υποβάλει ανάλογες προτάσεις[semigr ] τονίζει ότι είναι επείγουσα ανάγκη να εκπονηθεί έκθεση, όπως υπεσχέθη ο Επίτροπος Bangemann, σχετικά με την κατάσταση των τελών που εισπράττονται από ορισμένες υπηρεσίες, και τη σχέση τους με τα γενικά έσοδα της Ένωσης[semigr ] υπενθυμίζει στην Επιτροπή την απόφαση της αρμόδιας επί του προϋπολογισμού αρχής ότι οι κανονισμοί που διέπουν τη συγκρότηση όλων των νέων ή πρόσθετων υπηρεσιών πρέπει να συμφωνούν με το κοινοτικό πρότυπο του οποίου παραδείγματα αποτελούν το CEDEFOP και το Ίδρυμα για τη Βελτίωση των Συνθηκών Ζωής και Εργασίας[semigr ]

23. πιστεύει ότι είναι απαραίτητη η χρηματοδότηση των διευρωπαϊκών δικτύων, ενώ, εκτός από τους ουσιαστικούς άξονες μεταφορών είναι επίσης σκόπιμη η επικέντρωση στα δορυφορικά δίκτυα υψηλής τεχνολογίας, δεδομένου ότι προσφέρουν μεγάλες ευκαιρίες για τη δημιουργία θέσεων εργασίας, καθώς και για τη διατήρηση της σύνδεσης με τα παγκόσμια κέντρα[semigr ]

24. διαπιστώνει ότι, χάρη στην πίεση που άσκησε το Κοινοβούλιο κατά τη διαδικασία 1997, η Επιτροπή και το Συμβούλιο επιτέλους παρουσιάζουν και εγκρίνουν πολυετή προγράμματα στον τομέα της δικαιοσύνης και των εσωτερικών υποθέσεων, όπως συνέστησε το Ευρωπαϊκό Κοινοβούλιο[semigr ] εκφράζει ωστόσο τη λύπη του για το γεγονός ότι δεν κλήθηκε να γνωμοδοτήσει από το Συμβούλιο επι των ήδη εγκριθέντων προγραμμάτων και αναμένει από το Συμβούλιο να αλλάξει αυτή τη διαδικασία και στο μέλλον να καλεί το Κοινοβούλιο να γνωμοδοτεί πριν από την έγκριση προγραμμάτων[semigr ]

25. εκφράζει την προθυμία του να συνεισφέρει ενεργά στη δρομολόγηση μιας ολοκληρωμένης πολιτικής σε ευρωπαϊκό επίπεδο για την καταπολέμηση του οργανωμένου εγκλήματος σε όλες τις μορφές του, ιδιαίτερα με μία εναρμονισμένη πολιτική για την καταπολέμηση της νομιμοποίησης χρήματος που έχει αποκτηθεί από παράνομες δραστηριότητες, την καταπολέμηση της διεθνούς απάτης, με μία συντονισμένη πολιτική για την καταπολέμηση της σεξουαλικής εκμετάλλευσης ανηλίκων, καθώς και με την καλύτερη συνεργασία μεταξύ των αστυνομικών και δικαστικών αρχών[semigr ] υπογραμμίζει ότι η σφαιρική αυτή δράση σε ευρωπαϊκό επίπεδο θα αποτελέσει το γενικό πλαίσιο της εκστρατείας της Κοινότητας για την προστασία των οικονομικών της συμφερόντων με τα μέσα του τρίτου πυλώνα της Συνθήκης για την Ευρωπαϊκή Ένωση[semigr ]

26. εκφράζει τη λύπη του για την άτολμη πρόταση της Επιτροπής και την αρνητική στάση του Συμβουλίου όσον αφορά το τέταρτο κοινοτικό πρόγραμμα πλαίσιο στον τομέα της έρευνας, της τεχνολογικής ανάπτυξης και της επίδειξης[semigr ] υπενθυμίζει στα όργανα αυτα ότι υπάρχει άμεση ανάγκη χρηματοδότησης και θεωρεί ότι απαιτείται ποσό 200 εκατομμυρίων Ecu (100 εκατ. ECU στον προϋπολογισμό για το 1997 και 100 εκατ. ECU στον προϋπολογισμό για το 1998) για την κάλυψη των ελαχίστων αναγκών[semigr ]

27. θεωρεί ότι η προώθηση της έρευνας και τεχνολογικής ανάπτυξης σε κοινοτικό επίπεδο αποτελεί προτεραιότητα ώστε να ενισχυθεί η ανταγωνιστικότητα της ευρωπαϊκής βιομηχανίας και να εξασφαλισθεί η δημιουργία θέσεων εργασίας, η οικονομική αύξηση και η βιώσιμη ανάπτυξη[semigr ] θεωρεί ότι είναι απαραίτητες επαρκώς χρηματοδοτούμενες κοινοτικές δράσεις στον τομέα της ενέργειας, ιδιαίτερα όσον αφορά την ενεργειακή απόδοση και τις ανανεώσιμες πηγές ενέργειας, προκειμένου να μπορέσει η Κοινότητα να ανταποκριθεί στις πολιτικές υποχρεώσεις που ανέλαβε στο Ρίο το 1992 και στο Βερολίνο το 1994[semigr ]

Κατηγορία 4 - Εξωτερικές δράσεις

28. τονίζει ότι οι προσπάθειες που καταβάλλονται για την ενίσχυση χωρών που ευρίσκονται σε μια διαδικασία προσέγγισης της ΕΕ δεν πρέπει να οδηγήσουν σε περισσότερες πραγματικές μειώσεις των πιστώσεων για τις ολιγότερο ανεπτυγμένες χώρες[semigr ] υπενθυμίζει, στο σημείο αυτό, την παραδοσιακή δέσμευση του Κοινοβουλίου για την ανάπτυξη εταιρικών σχέσεων με αναπτυσσόμενες χώρες τόσο με τα μέσα που προβλέπονται στη σύμβαση ΑΚΕ-ΕΕ όσο και με τις πολιτικές συνεργασίας που χρηματοδοτούνται σήμερα από τον κοινοτικό προϋπολογισμό[semigr ] υπογραμμίζει ότι θα εξακολουθήσει να επαγρυπνεί για τη διασφάλιση της ποιότητας όσον αφορά τις προσπάθειες αρωγής της ΕΕ και την αποτελεσματικότητα της διαχείρισης της βοήθειας αυτής[semigr ]

29. υπενθυμίζει την απόφασή του, που αναφέρεται στην παρ. 33 του ψηφίσματός του της 26ης Οκτωβρίου 1995, παρ. 33 να υποβληθούν τα τρία μεγάλα προγράμματα, PHARE, TACIS και MEDA ((ΕΕ C 308 της 20.11.1995, σελ. 116)) σε ενδιάμεση αξιολόγηση μέχρι την 30ή Ιουνίου 1997, ώστε να ληφθούν αποφάσεις σχετικά με τη διάθεση πιστώσεων μετά το 1997[semigr ] θεωρεί ότι πρέπει να επανεκτιμηθούν οι στόχοι των προγραμμάτων PHARE και ΤΑCΙS υπό το φως της κριτικής του Κοινοβουλίου και των μέχρι σήμερα απογοητευτικών αποτελεσμάτων, λαμβάνοντας επίσης υπόψη την ανάγκη να δοθεί ιδιαίτερη προσοχή στις κοινωνικές συνέπειες της διαρθρωτικής προσαρμογής οι οποίες μέχρι τώρα δεν έχουν τύχει της δέουσας προσοχής και διατηρεί το δικαίωμά του να υποβάλει ειδικές σχετικές προτάσεις[semigr ]εκφράζει τη βαθειά του ανησυχία για τον αυξανόμενο όγκο υποχρεώσεων εν αναμονή συμβάσεων, που ήδη ανέρχονται σε 3 δισ. ECU στα προγράμματα PHARE και TACIS[semigr ] καλεί την Επιτροπή να παρουσιάσει λεπτομερή στοιχεία σχετικά με όλους τους χρηματοδοτικούς πόρους που διατίθενταιγια τις χώρες και τις οργανώσεις τους που συμμετέχουν στα προγράματα PHARE, TACIS και ΜΕDA σε άλλες θέσεις του προϋπολογισμού, εκτός της κατηγορίας 4[semigr ]

30. υπογραμμίζει την ανάγκη ενός προενταξιακού μέσου για τις υποψήφιες προς ένταξη χώρες το οποίο πρέπει να σέβεται τις δημοσιονομικές προοπτικές και την ισχύουσα διοργανική συμφωνία, καθώς και:

- να βασίζεται στα αποτελέσματα της αιτηθείσας ενδιάμεσης αξιολόγησης[semigr ]

- να συνεκτιμά τις διαφοροποιημένες ανάγκες των υποψηφίων χωρών[semigr ]

- να επικεντρώνεται σε σαφώς καθορισμένα σχέδια[semigr ]

- να αποφεύγει τις επικαλύψεις με άλλες κοινοτικές χρηματοδοτήσεις[semigr ]

- να διασφαλίζει τις απαραίτητες συνθήκες σε θέματα εκτέλεσης και ελέγχου των δαπανών[semigr ]

31. υπενθυμίζει την απόφαση της αρμόδιας επί του προϋπολογισμού αρχής να δημιουργήσει τη δυνατότητα πρόσληψης εξωτερικού προσωπικού με την ενεργοποίηση πιστώσεων, προκειμένου να βελτιωθεί η εκτέλεση και η παρακολούθηση των προγραμμάτων[semigr ] όπως επισημαίνεται στις παρατηρήσεις που συνοδεύουν τις θέσεις του προϋπολογισμού για το 1997, αναθέτει στην Επιτροπή να παρουσιάσει λεπτομερή στοιχεία σχετικά με τη χρησιμοποίηση τέτοιων πόρων, ώστε να αξιολογηθεί κατά πόσον πρέπει να συνεχισθεί αυτή η πρακτική[semigr ]

32. υπενθυμίζει τις απόψεις που διατύπωσε στο ψήφισμά του ((Ψήφισμα επί της ανακοίνωσης της Επιτροπής προς το Κοινοβούλιο και το Συμβούλιο με θέμα: Ευρωπαϊκή Ένωση - Λατινική Αμερική - η σημερινή κατάσταση και οι προοπτικές ενίσχυσης της εταιρικής σχέσης 1996 έως 2000 (COM(95)0495 - C40489/95) ( Πρακτικά της συνεδρίασης της 16ης Ιανουαρίου 1997, ΡΕ 225.829) )) σχετικά με την εταιρική σχέση ΕΕ - Λατινικής Αμερικής -τη σημερινή κατάσταση των πραγμάτων και τις προοπτικές για στενότερη συνεργασία 1996-2000 ((ΣΠ αυτής της ημερομηνίας, Μέρος ΙΙ, σημ. 11)) και αναγνωρίζει ότι πρέπει να αυξηθούν οι πιστώσεις που διατίθενται για τον τομέα αυτό[semigr ]

33. όσον αφορά την πρώην Γιουγκοσλαβία, καλεί την Επιτροπή και τις τοπικές αρχές να δώσουν σε όλους τους πολίτες τη δυνατότητα να βοηθήσουν στο έργο ανασυγκρότησης της χώρας τους, να εντείνουν επιτέλους τις δράσεις τους ιδιαίτερα για τους τομείς της εξουδετέρωσης ναρκοπεδίων και της ανοικοδόμησης κατοικιών και να δημιουργήσουν τις προϋποθέσεις για την οικειοθελή επιστροφή των προσφύγων πολέμου[semigr ] καλεί την Επιτροπή να παράσχει στην αρμόδια επί του προϋπολογισμού αρχή όλες τις απαιτούμενες πληροφορίες σχετικά με την οικονομική κατάσταση της Διάσκεψης των Χορηγών για τη Βοσνία-Ερζεγοβίνη, στην οποία η Ένωση συμμετέχει σήμερα ως ο κυριότερος χορηγός, ώστε να μπορέσει να υπολογισθεί επακριβώς και συστηματικά η χρησιμοποίηση των συνεισφορών των Ευρωπαίων πολιτών[semigr ]

34. αναγνωρίζει τη σημαντική και ανεξάρτητη συμβολή των ΜΚΟ στην αναπτυξιακή πολιτική και τις εξωτερικές δράσεις[semigr ] αναμένει μέχρι το Μάϊο του 1997 την έκθεση αξιολόγησης της συμμετοχής των κοινοτικών ΜΚΟ[semigr ] θεωρεί ότι είναι απαραίτητο να αξιολογηθεί η αποτελεσματικότητα της κοινοτικής πολιτικής στον τομέα της επισιτιστικής και ανθρωπιστικής βοήθειας[semigr ]

35. πιστεύει ότι πρέπει να ενισχυθεί η ευρωπαϊκή συνεργασία στο πλαίσιο της Κοινής Εξωτερικής Πολιτικής και Πολιτικής Ασφάλειας[semigr ] θεωρεί ότι είναι ουσιαστικής σημασίας να χρηματοδοτηθούν επαρκώς όλες οι κοινές αποφάσεις, ώστε να εξασφαλισθούν οι προϋποθέσεις για την επιτυχία των δράσεων[semigr ] καλεί το Συμβούλιο και την Επιτροπή να ορίσουν ελάχιστες απαιτήσεις για την παρουσίαση του δημοσιονομικού δελτίου για κάθε σχέδιο απόφασης ώστε να επιταχυνθεί η λήψη κατάλληλων αποφάσεων από την αρμόδια επί του προϋπολογισμού αρχή[semigr ]

Κατηγορία 5

36. διαπιστώνει ότι το 1998 θα υπάρξει πιθανόν περιθώριο 4.541 εκατ. Ecu στην εν λόγω κατηγορία[semigr ] εκφράζει τις ανησυχίες του για την τάση χρηματοδότησης από τον προϋπολογισμό συντάξεων και πρόωρων συντάξεων[semigr ] καλεί και πάλι την Επιτροπή να υποβάλει μέχρι τα μέσα του τρέχοντος έτους προτάσεις για την αναδιάρθρωση του συνταξιοδοτικού συστήματος σε χρηματοδοτική βάση[semigr ]

37. επιδοκιμάζει την πρόθεση της Επιτροπής να λάβει θετικά μέτρα για την αναδιάρθρωση του προσωπικού[semigr ] μετά την παραλαβή της αναμενόμενης σχετικής έκθεσης, τονίζει ότι πρέπει να επανεξετασθεί η ανάγκη να ολοκληρωθεί η μετατροπή πιστώσεων σε θέσεις επί τη βάσει της ανάλυσης του 1992[semigr ]

38. επισημαίνει ότι τα ευρωπαϊκά σχολεία πριν από την πρώτη ανάγνωση του σχεδίου του προϋπολογισμού για το 1998 θα καταθέσουν έκθεση σχετικά με μια νέα οικονομική και αναπτυξιακή διάρθρωση των ευρωπαϊκών σχολείων, η οποία θα λαμβάνει ιδιαιτέρως υπόψη της τις ακόλουθες πτυχές: την οικονομική συμβολή της Ένωσης στο πλαίσιο της γενικής εξέλιξης της κατηγορίας 5[semigr ] τη σχέση κόστους - ωφέλειας κατά τη δημιουργία των σχολείων λαμβάνοντας υπόψη μελλοντικές διευρύνσεις[semigr ] την κοινή οικονομική ευθύνη των κρατών μελών όσον αφορά τις ειδικές διατάξεις των επιμέρους κρατών μελών κατά το διορισμό διδακτικού και άλλου προσωπικού[semigr ]

39. κατά τη διάρκεια της διαδικασίας για το 1998, αναμένει από την Επιτροπή να εκπονήσει έκθεση σχετικά με την πρόοδο που έχει επιτελεσθεί όσον αφορά την αναδιάρθρωση της υπηρεσίας αντιπροσωπειών, σύμφωνα με την αρχή της εντονότερης παρουσίας στις περιοχές εκείνες όπου η ΕΕ έχει αναλάβει μεγαλύτερες οικονομικές υποχρεώσεις, σύμφωνα με την αρχή της συγκέντρωσης και της περιφερειοποίησης των αντιπροσωπειών και σύμφωνα με την παρουσίαση σχεδίου δημιουργίας μιας πραγματικής ευρωπαϊκής Υπηρεσίας Εξωτερικών Υποθέσεων[semigr ]

40. Για την επίτευξη διαφανέστερης διοικητικής διαχείρισης καλεί την Επιτροπή:

- να αναφέρει στο ΠΣΠ της τα πρακτικά μέτρα που έχει λάβει για να αποφευχθεί στο μέλλον μια υπερβολικά υψηλή συγκέντρωση των ενεργειών ανάληψης υποχρεώσεων στο τέλος του οικονομικού έτους στο πλαίσιο της συνεργασίας με τις τρίτες χώρες, κατάσταση η οποία δεν ευνοεί μία καλή διαχείριση όπως υπογραμμίζεται στο έγγραφο SEM 2000[semigr ]

- να παράσχει πληροφορίες σχετικά με την αναδιάρθρωση των υπηρεσιών, όπως ζητήθηκε κατά την έγκριση του προϋπολογισμού για το 1997, ιδιαίτερα όσον αφορά την UCLAF[semigr ]

- να αιτιολογήσει την αίτησή της για διάθεση πιστώσεων που θα καλύπτουν τα έξοδα αποστολών ανά τομέα δραστηριοτήτων, συμπεριλαμβανομένης και της έρευνας, καθώς και τις δαπάνες για την επαγγελματική κατάρτιση[semigr ]

- να αναφέρει τα διαβήματα στα οποία έχει προβεί ώστε τα κτίρια που χρησιμοποιούνται από τα θεσμικά όργανα της Ένωσης στα κράτη μέλη να απαλλάσσονται από κάθε φόρο ακινήτου σύμφωνα με τα συμπεράσματα της έκθεσης του Ελεγκτικού Συνεδρίου[semigr ]

- να παρουσιάσει τα μέτρα που έχει λάβει όσον αφορά την απογραφή των περιουσιακών στοιχείων, συμπεριλαμβανομένων και των γραφείων που λειτουργούν στα κράτη μέλη, τους όρους διαχείρισης των συμβάσεων για τα ακίνητα, καθώς και τα κτίρια που ανήκουν στην ακίνητη περιουσία του[semigr ]

41. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και στα υπόλοιπα θεσμικά όργανα και τα δορυφορικά όργανα της Ένωσης.